ai4bharat/Pralekha huggingface dataset:
وزیراعظم کا دفتر
وزیر اعظم نے 21 مارچ 2023 کو شمال مشرق میں بھارت گورو ٹرین کےمستقبل میں ہونے والےآغاز پر اپنے تاثرات کا اظہار کیا
وزیر اعظم جناب نریندر مودی نے شمال مشرق کے لیے بھارت گورو ٹرین کے 21 مارچ 2023 کو ہونے والے آغاز پر اپنی خوشی کا اظہار کیا ہے۔ جناب مودی نے کہا ہے کہ یہ ایک دلچسپ اور یادگار سفر ہوگا، شمال مشرق کے بارے میں معلومات حاصل کرنے کا ایک دلچسپ موقع ہوگا۔
ہندوستانی ریلویز نے ‘‘نارتھ ایسٹ ڈسکوری: بیونڈ گوہاٹی’’ چلانے کا فیصلہ کیا ہے، جسے خاص طور پر بھارت گورو ڈیلکس اے سی ٹورسٹ ٹرین کے ذریعے ہندوستان کی شمال مشرقی ریاستوں کا احاطہ کرنے کے لیے ڈیزائن کیا گیا ہے۔ ٹرین کے ذریعہ یہ سفر دہلی صفدرجنگ ریلوے اسٹیشن سے 21 مارچ 2023 کو شروع ہوگا اور اس کے تحت یہ ٹور آسام میں گوہاٹی، شیوساگر، جورہاٹ اور کازیرنگا، تریپورہ میں اناکوٹ، اگرتلہ اور اُدے پور، ناگالینڈ میں دیما پور اور کوہیما اور میگھالیہ میں شیلانگ اور چیراپونجی کا 15 دنوں میں احاطہ کیا جائے گا۔
ثقافت، سیاحت اور شمال مشرقی خطے کی ترقی کے مرکزی وزیر، جناب جی کشن ریڈی کی جانب سے مذکورہ بالا آئندہ دنوں میں ہونے والےبھارت گورو ٹرین کے آغاز کے بارے میں سلسلے وار ٹویٹس کا جواب دیتے ہوئے، وزیر اعظم نے ٹویٹ کیا؛
’’یہ ایک دلچسپ اور یادگارسفر اور شمال مشرق کو دریافت کرنے کا ایک دلچسپ موقع ہوگا ۔‘‘
مواصلات اور اطلاعاتی ٹیکنالوجی کی وزارت
ڈی او ٹی نے روٹر آئی ایس ڈی کالوں کے لئے جعلی غیر قانونی ٹیلی کام سیٹ اَپ کا پتہ لگایا
دھوکہ باز انٹرنیٹ  کے ذریعے موصول ہونے والی آئی ایس ڈی کالوں کو غیر قانونی طور پر بھارت میں گھریلو موبائل اور وائر لائن صارفین تک پہنچانے کے لئے غیر قانونی ٹیلی کام سیٹ اَپ کا استعمال کرتے ہیں۔ غیر قانونی ٹیلی کام سیٹ اَپ بنیادی طور پر ایک طرف انٹرنیٹ کنیکٹی ویٹی کا استعمال کرتے ہیں اور کال کی تقسیم کے لئے گھریلو موبائل اور لینڈ لائن نیٹ ورک سے منسلک ہوتے ہیں ، جس کی ضابطے کے مطابق اجازت نہیں ہے۔ اس طرح کے غیر قانونی سیٹ اَپس سے حکومت کے لئے سیکورٹی کو خطرہ اور ریونیو کا نقصان ہوتا ہے۔
ٹی ایس پیز اور قانون نافذ کرنے والے اداروں کے ساتھ مل کر ڈی او ٹی فیلڈ یونٹس نے پچھلے چار مہینوں میں ایسے 30 غیر قانونی ٹیلی کام سیٹ اَپس کا پتہ لگانے میں کامیابی حاصل کی ہے ۔
عوام سے درخواست کی جاتی ہے کہ وہ ایسے غیر قانونی اداروں کی اطلاع ڈی او ٹی کے کال سینٹر کو دیں۔ کال سنٹر جس کا نمبر 1800110420/1963 ہے ، وہ بھارتی موبائل / لینڈ لائن نمبر کو ظاہر کرنے والی بین الاقوامی کال موصول ہونے پر عوام کے ذریعہ مقدمات کی اطلاع دینے کے لئے قائم کیا گیا ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 10781
(Visitor Counter : 80
اسٹیل کی وزارت
این ایم ڈی سی نے عمدگی سے متعلق سبھی پی آر سی آئی ایکسی لینس ایوارڈس 2022 حاصل کئے
این ایم ڈی سی نے 16ویں پی آر سی آئی گلوبل کمیونیکیشن کانکلیو 2022 میں زبردست کارکردگی کا مظاہرہ کرتے ہوئ چیمپئن آف چیمپئنز ایوارڈ حاصل کیا ہےاور کمپنیوں سے متعلق مواصلات میں عمدگی کے 14 ایوارڈس حاصل کئے ہیں ۔کولکاتہ میں 12 نومبر 2022 کو بھارت کی تعلقات عامہ کی کونسل  کے زیر اہتمام منعقدہ گلوبل کمیونیکیشن کانکلیو میں یہ ایوارڈس پیش کئے گئے۔
این ایم ڈی سی نے سال کی سب سے لچکدار کمپنی ، داخلی مواصلات سے متعلق مہم،کارپوریٹ کتابچہ ،سی ایس آر نافذ کرنے والی بہترین پی ایس ای کے لئے گولڈ ایوارڈس حاصل کئے اس نے بچوں کی دیکھ بھال کے لئے سی ایس آر کے بہترین استعمال ، کمپنی برادری کے اثرات ، کمپنی کی بہترین تقریب ، منفرد نوعیت کی ایچ آر پہل قدمیوں ، سالانہ رپورٹ، فنون لطیفہ، ثقافت اور کھیل کود کی مہم کے زمروں کے لئے سلور ایوارڈس جیتے۔ جبکہ بصیرت افروز قیادت ، سال کی بہترین ویب سائٹ ، آب و ہوا اور ماحولیات سے متعلق اختراعی پروگرام کے لئے کانسے کے ایوارڈس حاصل کئے اس کے علاوہ سوشل میڈیا کے بہترین استعمال کے لئے کنوینشن ایوارڈ بھی این ایم ڈی سی نے حاصل کیا۔
این ایم ڈی سی کی کمپنیوں سے متعلق مواصلاتی ٹیم کو مبارکباد دیتے ہوئے، چیئر مین اور مینجنگ ڈائریکٹر جناب سمیت دیب نےکہا کہ آج این ایم ڈی سی ، بھارت میں کان کنی کے شعبے میں عمدگی کے ایک پیمانے کے طور پر گھر گھر میں جانا جانے والا ایک نام بن گیا ہے۔ اور ایسا ، ہم نے جو کچھ بھی حصولیابی کی ہے اس سے داخلی اور بیرونی متعلقہ فریقوں اور شراکت داروں کو مطلع کرنے میں بیماری مواصلاتی ٹیم کی غیر معمولی وضاحت سے بیان کرنے کی صلاحیت سے ممکن ہوا ہے۔
این ایم ڈی سی کی مواصلاتی تکنیکوں میں جدت طرازی اور اختراعات کی حوصلہ افزائی کرنے اور این ایم ڈی سی کی تخلیق پہل قدمیوں کا اعتراف کرنے کے لئے پی آر سی آئی کا شکریہ ادا کیا۔ انہوں نے کہا’’ہماری برانڈ آواز اور مواصلاتی مہم کی جڑیں ہمارے ملک کی کلیدی اقدار میں پیوست ہیں اور انہیں برادریوں اور صنعت کے متعلقہ فریقوں کے ساتھ ہم آہنگ ہونے کی غرض ڈیزائن کیا گیا ہے۔
بہت چھوٹی، چھوٹی اور درمیانی صنعتوں کی وزارت
ایم ایس ایم ایزکے بلوں کا جلدی کلیئرنس
نئی دہلی،16مارچ :بہت چھوٹی ، چھوٹی اور درمیانہ درجے کی صنعتوں کے مرکز ی وزیرنتن گڈکری نے آج راجیہ سبھامیں ایک سوال کے تحریری جواب میں اطلاع فراہم کی کہ بہت چھوٹی ، چھوٹی اوردرمیانہ درجے صنعتوں  کی تاخیرسے کی جانے والی ادائیگیوں سے متعلق معاملات کو حل کرنے کے لئے بہت چھوٹی ، چھوٹی اور درمیانہ درجے کی صنعتوں  کی وزارت نے درج ذیل اقدامات کئے ہیں :
1- تاخیرسے ہونے والی ادائیگیوں کے معاملات کو حل کرنے کے لئے تمام ریاستوں /مرکز کے زیرانتظام علاقوں میں بہت چھوٹی اورچھوٹی صنعتوں سے متعلق سہولتی کونسل  قائم کئے گئے ہیں ۔ اس کے لئے بہت چھوٹی ، چھوٹی اوردرمیانہ درجے کی صنعتوں کی ترقی سے متعلق ایکٹ ، 2006کی شرائط وضوابط کے مطابق مصالحتی طریقہ کار یاثالثی طریقہ کارکو اختیارکیاگیاہے ۔
2-بہت چھوٹی ، چھوٹی اوردرمیانہ درجے کی صنعتوں  کی وزارت نے تاخیرکی ادائیگیوں سے متعلق آن لائن رجسٹریشن کے ریفرنسیز کو سہولت بہم پہنچانے کے لئے ایم ایس ایم ای سمادھان پورٹل کی شروعات کی ہے ۔
3-وہ کمپنیاں جو کہ بہت چھوٹی ، اورچھوٹی صنعتوں سے سامان یا خدمات کی سپلائی حاصل کرتی ہیں اوربہت چھوٹی ، چھوٹی صنعتوں کی ادائیگیاں قبول کرنے کی تاریخ سے یا سامان یا خدمات کی ڈیمڈ قبول کی تاریخ سے 45دن سے زیادہ متجاوز ہوجاتی ہیں ، انھیں کارپوریٹ امورکی وزارت کو ششماہی ریٹرن داخل کرناضروری ہوگا،جس میں بقایہ ادائیگیوں کی کل رقم اورتاخیرکی وجوہات بتانے ہوں گے ۔ مزید برآں 500کروڑروپے سے زائد کی لین دین والی کمپنیزایکٹ 2013کے تحت رجسٹرڈ تمام کمپنیوں اور مرکزی سیکٹرکی تمام سرکاری کمپنیوں کو ٹریڈ ریسیوایبل ڈس کاونٹنگ سسٹم پلیٹ فارم  پراپنے آپ کو اندراج کرانا ضروری ہوگا۔
ایم ایس ایم ای کی وزارت نے ‘‘ ایم ایس ایم ای سمادھان ’’ https://samadhaan.msme.gov.in/MyMsme/MSEFC/MSEFC_Welcome.aspx),)نامی ایک پورٹل کوشروع کیاہے جس میں ملک بھرکی بہت چھوٹی ، چھوٹی اوردرمیانہ درجے کی صنعتیں  تاخیرکی ادائیگیوں سے متعلق اپنے معاملات کو آن لائن رجسٹرکرسکتی ہیں ۔ ایسی ایم ایس ایم ای مذکورہ پورٹل پراپنے معاملات کی تازہ ترین صورت حال کے بارے میں بھی جانکاری حاصل کرسکتی ہیں ۔
وزیراعظم کا دفتر
وزیر اعظم 26 نومبر کو پریزائڈنگ افسران کی 80 ویں کل ہند کانفرنس سے خطاب کریں گے
نئی لّی ، 24 نومبر / وزیر اعظم جناب نریندر مودی 26 نومبر ، 2020 ء کو ، دن میں 12:30 بجے ویڈیو کانفرنسنگ کے ذریعے پریزائڈنگ کی افسران کی 80 ویں کل ہند کانفرنس کے اختتامی اجلاس سے خطاب کریں گے ۔
پریزائڈنگ افسران کی کل ہند کانفرنس کا سلسلہ 1921 ء میں شروع ہوا تھا ۔ یہ سال پریزائڈنگ افسران کی کانفرنس کا ایک سو ویں سال کے طور پر منایا جا رہا ہے ۔ صد سالہ جشن کے لئے دو روزہ کانفرنس 25 اور 26 نومبر کو گجرات کے کیوڑیا میں منعقد کی جا رہی ہے ۔ اس سال کی کانفرنس کا موضوع ، ‘‘ مقننہ ، عاملہ اور عدلیہ کے درمیان ہم آہنگ تال میل فعل جمہوریت کے لئے ایک کلید ’’ ہے ۔
کانفرنس کا افتتاح صدرِ جمہوریہ ہند جناب رام ناتھ کووند 25 نومبر کو کریں گے ۔ کانفرنس میں نائب صدرِ جمہوریہ اور راجیہ سبھا کے چیئرمین جناب ایم وینکیا نائیڈو ، لوک سبھا اسپیکر اور کانفرنس کے چیئرپرسن جناب اوم برلا ، گجرات کے گورنر جناب اچاریہ دیو وَرت ،گجرات کے وزیر اعلیٰ جناب وجے روپانی اور دیگر شخصیات شرکت کریں گی ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7508
(
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.04 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 19.58 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
28)؍اپریل 2022کے مطابق)
|
|
فراہم کی گئی خوراکیں
|
|
1,93,04,24,025
|
|
بچی ہوئی خوراکیں
|
|
19,58,22,570
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.04کروڑسے زیادہ  ویکسین کی خوراکیں دستیاب کرائی جاچکی ہیں۔
مزید برآں 19.58 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت خزانہ
نیلامی برائے فروخت  برائے ’7.38فیصدسرکاری سیکوریٹی 2027‘،  حکومت ہند کے فلوٹنگ ریٹ بانڈ 2028‘،  7.54 فیصد سرکاری سیکوریٹی 2036‘،  6.99 فیصد سرکاری سیکوریٹی2051 کی فروخت  کا اعلان
حکومت ہندنے 7.38 فیصد سرکاری سیکوریٹی 2027 کو یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعہ 9,000 کروڑ  روپے کی نوٹیفائیڈ رقم کے لیے یکساں قیمتوں کے طریقہ کار کا استعمال کرتے ہوئے قیمت پر مبنی نیلامی کے ذریعہ 4,000 کروڑ  کی نوٹیفائڈ رقم کے لیے حکومت ہند کے فلوٹنگ ریٹ بانڈ ، 2028؛  یکساں قیمتوں کے طریقہ کار کا استعمال کرتے ہوئے قیمت پر مبنی نیلامی کے ذریعہ 11,000 کروڑ روپے  کی مطلع شدہ رقم کے لیے ’’7.54 فیصد سرکاری سیکوریٹی 2036‘‘ اور  8,000 کروڑ کی نوٹیفائیڈ رقم کے لیے’’6.99 فیصدسرکاری سیکیورٹی 2051‘‘  نوٹیفائیڈ رقم کےطریقہ کار کا استعمال کرتے ہوئے قیمت پر مبنی نیلامی کے ذریعہ حکومت ہند کے پاس مذکورہ بالا ہر سیکیورٹی کے لیے 2,000 کروڑ تک کی اضافی رکنیت برقرار رکھنے کا اختیار ہوگا۔ یہ نیلامیاں بروز جمعہ یعنی 12 اگست 2022 کوممبئی کے فورٹ علاقے میں ریزرو بینک آف انڈیا کی ممبئی آفس کے ذریعہ کی منعقد کی جائیں گی۔
اہل افراد اور اداروں کو حصص کی فروخت کی نوٹیفائڈ رقم کا 5 فیصد تک اہل افراد اور اداروں سرکاری حصص کی نیلامی میں غیر مسابقتی بولی کی سہولت کی اسکیم کے مطابق مختص کی جائے گی۔
نیلامی کے لیے مسابقتی اور غیر مسابقتی دونوں بولیاں 12 اگست 2022 کو ریزرو بینک آف انڈیا کے کور بینکنگ سولیوشن  سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح 10.30 سے 11 بجے کے درمیان اور مسابقتی بولیاں بح 10.30 سے 11.30 بجے کے درمیان منعقد کی جانی چاہیے۔
نیلامی کے نتائج کا اعلان 12 اگست 2022  کو کیا جائے گا اور کامیاب بولی دہندگان کے ذریعہ ادائیگی 17 اگست 2022  کو کی جائے گی۔
یہ حصص ریزرو بینک آف انڈیا کے ذریعہ وقت بہ وقت ترمیم شدہ سرکلر نمبر ’’آر بی آئی/2018-19/25‘‘ مورخہ 24 جولائی 2018 کے تحت جاری کردہ ’مرکزی حکومت کے حصص میں جب مقررہ لین دین ‘ سے متعلق رہنما خطوط کے مطابق ’’جب جاری کی گئی ‘‘ کاروبار کے لیے اہل ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8923
(Visitor Counter : 69
ماحولیات، جنگلات اور موسمیاتی تبدیلی کی وزارت
جنگلات کی ترقی کے لیے منصوبہ بندی طریقہ کار
جنگلات سے متعلق قومی پالیسی، 1988 یہ فراہم کرتی ہے کہ جنگلاتی علاقوں میں روایتی حقوق اور رعایتوں کے حامل افراد کو جنگل کے تحفظ اور ترقی کے ساتھ اپنی شناخت کرنے کی ترغیب دی جائے جس سے وہ فوائد حاصل کرتے ہیں۔
درج فہرست قبائل اور جنگلات میں رہائش پذیر دیگر روایتی باشندوں  ایکٹ، 2006  ایک قانون ہے جو جنگل میں رہائش پذیر درج فہرست قبائل اور جنگل میں رہائش پذیر دیگر روایتی باشندوں کے حقوق اور قبضے کو تسلیم کرتا ہے۔ ایسے افراد جنگلوں میں نسل در نسل رہائش پذیر ہیں لیکن ان کے حقوق درج نہیں کیے جا سکے۔
ایف آر اے کا سیکشن 3 جنگل میں رہائش پذیر درج فہرست قبائل اور جنگل میں رہائش پذیر دیگر روایتی افراد کو کسی بھی کمیونٹی جنگلاتی وسائل کی حفاظت، دوبارہ شجرکاری یا تحفظ یا انتظام کرنے کے حقوق فراہم کرتا ہے جسے وہ روایتی طور پر پائیدار استعمال کے لیے تحفظ فراہم کررہے ہیں۔ ایف آر اے کا سیکشن پانچ درج ذیل امور فراہم کرتا ہے: -
ایسے علاقوں میں جہاں کسی بھی جنگل کے حق کے حاملین، گرام سبھا اور گاؤں کی سطح کے ادارے ہیں ،وہاں اس ایکٹ کے تحت کسی بھی جنگل کے حق کے حاملین کو درج ذیل اختیار دیا گیا ہے؛
 وائلڈ لائف ، جنگل اور حیاتیاتی تنوع کی حفاظت؛
 اس بات کو یقینی بنانا کہ ملحقہ آبی علاقے ، آبی ذخائر اور دیگر ماحولیاتی طور پر حساس علاقے مناسب انداز میں محفوظ ہیں۔
 اس بات کو یقینی بنانا کہ جنگل میں رہائش پذیر درج فہرست قبائل اور جنگلات کے دیگر روایتی باشندوں کی رہائش گاہ کو، نیز ان کے ثقافتی ورثے کو متاثر کرنے والے کسی بھی قسم کے تباہ کن طریقوں سے محفوظ رکھا جائے؛
 اس بات کو یقینی بنانا کہ کمیونٹی جنگلاتی وسائل تک رسائی کو منظم کرنے اور جنگلی جانوروں، جنگلات اور حیاتیاتی تنوع کو بری طرح متاثر کرنے والی کسی بھی سرگرمی کو روکنے کے لیے گرام سبھا میں لیے گئے فیصلوں کو مرتب کیا جائے۔
قبائلی امور کی وزارت اور ماحولیات، جنگلات اور آب وہوا کی تبدیلی کی وزارت نے ایف آر اے کے مؤثر نفاذ کے لیے تمام ریاستوں/مرکز کے زیر انتظام علاقوں کو 06 جولائی 2021 کو ایک مشترکہ اعلامیہ جاری کیا ہے۔ ایف آر اے اور اس کے تحت بنائے گئے قواعد و ضوابط کے مطابق ریاستی حکومتیں ایکٹ کے نفاذ کے لئے ذمہ دار ہیں۔
یہ معلومات ماحولیات، جنگلات اور آب و ہوا کی تبدیلی کے وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں فراہم کیں۔
۔۔۔۔۔۔۔۔۔۔۔
ش ح۔ م ع ۔ م ص
U -3620
(Visitor Counter : 194
شہری ہوابازی کی وزارت
شہری ہوابازی کی وزارت نے سووچھتا ہی سیوا ابھیان  2023 کے تحت شرم دان پروگرا م کا اہتمام کیا
شہری ہوابازی کی وزارت نے علاقائی / فیلڈ دفاتر کے ذریعہ ہوائی اڈوں پر اور جہازوں میں صفائی مہم پرتوجہ مرکوز کرتے ہوئے ایک ایکشن پلان تیار کیا
مرکزی وزیر جناب جیوتی رادتیہ ایم سندھیا نے مدھیہ پردیش کے گوالیار میں سووچھتا شرم دان میں حصہ لیا
شہری ہوابازی کی وزارت کے تحت تمام تنظیموں نے اپنے اپنے سربراہوں کی قیادت میں مختلف جگہوں پر شرم دان پروگرام کا اہتمام کیا۔شہری ہوابازی اور اسٹیل کے مرکزی وزیر جناب جیوتی رادتیہ ایم سندھیا نے مدھیہ پردیش کے گوالیار میں سووچھتا شرم دان میں حصہ لیا اور سووچھتا ہی سیوا کی عوامی تحریک میں شریک ہوکر ہر ایک شہری کو اپنے آس پاس کے ماحول کو صاف رکھنے کی اپیل کی۔
ایسے شرم دان پروگراموں میں سے ایک کی قیادت نئی دہلی کے راجیو گاندھی بھون میں شہری ہوابازی کی وزارت کے سکریٹری جناب ووم لن منگ ووالنم نے کی ،جس میں راجیو گاندھی بھون سے متصل سروس لین اور احاطے میں صفائی سے متعلق سرگرمیاں انجام دی گئیں۔شہری ہوابازی کی وزارت ، ائیر پورٹس اتھارٹی آف انڈیا کے اہلکاروں اور رضاکاروں نے شرم دان پروگرام میں حصہ لیا۔
سووچھتا ہی سیوا  مہم اس سال 15ستمبر سے 2 اکتوبر تک پینےکا پانی اور صفائی کا محکمہ اور مکان اور شہری امور کی وزارت  کے ذریعہ مشترکہ طورپر شرم دان اوردیگر سرگرمیوں میں عوامی حصہ داری کے ذریعہ عوامی تحریک کے طورپر چلائی جارہی ہے۔
ایس ایچ ایس مہم کے تھیم ‘ کچرے سے پاک ہندوستان’ کے حصے کے طورپر شہری ہوابازی کی وزارت پرجوش طریقے سے اس قومی مہم میں حصہ لے رہی ہیں:
- پروازو ں کے دوران ایس ایچ ایس 2023 کے پیغاموں کا اعلان ،
- سووچھتا کا پیغام پہنچانے کے لئے ملک بھر کے ہوائی اڈوں پر بینرس ، پوسٹرس ، اسٹینڈی اور سیلفی پوائنٹ لگانا،
- ہوائی اڈوں پر سووچھتا ہی سیوا ابھیان پر ویڈیو چلانا،
- وزار ت اور علاقائی دفاتر کی تنظیموں میں صفائی سے متعلق مقابلوں کا اہتمام کرنا،
- سووچھتا دوڑ کا اہتمام ۔
یکم اکتوبر 2023 کو صبح دس بجے سووچھ بھارت کے حصے کے طورپر ایک سووچھتا پہل ، شرم دان میں شامل ہونے کے لئے وزیر اعظم کی ‘‘ ایک تاریخ ، ایک گھنٹہ ،ایک ساتھ’’ کی اپیل پرعمل کرتے ہوئے ملک بھر میں بڑ ے پیمانے پر صفائی مہم چلائی گئی ۔
شہری ہوابازی کی وزارت نے اپنی تنظیموں کے ساتھ مل کر وزارت کے تحت تنظیموں کے علاقائی دفاتر کے توسط سے صفائی مہم پر توجہ مرکوز کرتے ہوئے ایک ایکشن پلان تیا ر کیا تاکہ مہم کے مقاصد کو حاصل کرنے میں مد د فراہم کی جاسکتی ہے۔ یکم اکتوبر 2023 کو سووچھتا ابھیان اور شرم دان کے لئے 140 پروگراموں کا اہتمام کیا گیا۔
بجلی کی وزارت
بجلی کے مرکزی وزیر آر کے سنگھ نے بجلی کے شعبے میں ملک گیر رئیل ٹائم مارکیٹ کاآغاز کیا
ہندوستان کا بجلی بازار رئیل ٹائم کے قریب منتقل ہوگیاہے
نئیدہلی04 جون 2020۔ بجلی ، نئی اورقابل تجدید توانائی کے مرکزی وزیر مملکت  نیز ہنرمندی کے فروغ اور صنعتوں کے وزیر مملکت جناب آر کے سنگھ نے 3 جون 2020 کو نئی دہلی میں ویڈیو کانفرنس کے ذریعہ بجلی کے شعبے میں ملک گیر رئیل ٹائم مارکیٹ کا افتتاح کیا۔اس کے ساتھ ہی ہندوستان کا بجلی بازار دنیا کے ان چنندہ بجلی کے بازاروں میں شامل ہوگیا ہے ، جن کے پاس ریئل ٹائم مارکیٹ ہے ۔
اس موقع پر اظہار خیال کرتے ہوئے بجلی کے وزیر نے اس بات کو اجاگر کیا کہ ریئل ٹائم مارکیٹ ایک منظم مارکیٹ پلیٹ فارم ہے ،جس کا مقصد ملک گیر سطح پر خریداروںاو ر فروخت کرنے والوں کو اپنی توانائی کی ضروریات پورا کرنے کےلئے رئیل ٹائم آپریشن کے قریب لا نا ہے ۔ریئل ٹائم مارکیٹ کو متعارف کرانے سے بازار میں درکار لچک دار رویہ پیدا ہوگا اور اس سےریئل ٹائم مارکیٹ توازن فراہم ہوگا ۔ساتھ ہی بجلی نظام میں موجود فاضل بجلی کی صلاحیت کے موثر استعمال کو یقینی بنایا جاسکے گا۔اس سے ملک میں قومی سطح پر ایک منظم بازار کے ساتھ بجلی کی مانگ کے طریقہ کارمیں کثرت کے بندوبست میں بھی مدد فراہم ہوگی۔
ریئل ٹائم مارکیٹ ایک دن میں ہر 30 منٹ کے لئے دستیاب رہے گاجو کہ یکساں قیمت کے ساتھ دوطرفہ بند نیلامی پر مبنی ہوگا۔ مارکیٹ آپریشن کے اوقات کےدوران مطلوبہ مضبوطی لانے کے لئے ’’ گیٹ کلوزر ‘‘ کو متعارف کرایا گیا ہے۔خریداروں اور فروحت کنندگان کو ہر 15 منٹ کے ٹائم بلاک کے لئے بیچنے اور خریدنے سے متعلق بولی لگانے کا اختیار حاصل ہوگا ۔
حکومت ہند کا ہدف 2022 تک 175 گیگا واٹ قابل تجدید توانائی کی صلاحیت پیدا کرنے کا ہے ۔یہ ہدف ملک گیر سطح پرقابل تجدید توانائی کی پیداوار میں اضافے کے ساتھ تیزی سے گامزن ہے۔ٰریئل ٹائم مارکیٹ سے قابل تجدید توانائی کی پیداوار کیتغیر پذیر نوعیت کے سبب گرڈ بندوبست سے متعلق چیلنجوں کو حل کرنے میں مدد ملے گی۔ اس طرح سے قابل تجدید توانائی کے وسائل کو بڑی مقدار میں گرڈ کے اندر مربوط کرنے میں تعاون فراہم ہوگا۔
اس کے ذریعہ بجلی کی تقسیم کرنے والی کمپنیاں موثر انداز میں اپنی بجلی کی خریداری کے پورٹ فولیو کا بندوبست کرنے کے لئے اہل ہوں گی ۔ اس سے بجلی کی خریداری کےدوران کفایتی قیمت کی راہ ہموار ہوگی اور بجلی تقسیم کرنے والی کمپنیاں قابل اعتماد سپلائی کے ساتھ اپنے صارفین کی خدمت کر سکیں گی۔کیونکہ آخری وقت میں بھی درکار بجلی کی ضرورت کو آسانی کے ساتھ ریئل ٹائم مارکیٹ سے خریدا جاسکتا ہے۔اسی طرح لوڈ شیڈنگ کے سبب گرڈ کے بندوبست کے سابقہ نظام سے آسانی کے ساتھ بچا جاسکتا ہے۔اس طرح سے تمام شراکتداروں کے لئے یہ کافی آسانی فراہم کرنے والا ثابت ہوگا۔ انہیں اپنی فاضل بجلی فروخت کرنے ، قابل تجدید توانائی پیداکرنے کے تغیر پذیر عمل کے بہتر بندوبست کرنے ، ٹرانسمیشن نظام کے بہتر استعمال کے لئے مواقع فراہم ہوں گے ۔ اسی طرح سے ڈسکام کو بجلی خریدنے یا بیچنے اور صارفین کو قابل اعتماد بجلی حاصل کرنے کے لئے بھی مواقع فراہم ہوں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-3042
(Visitor Counter : 190
امور صارفین، خوراک اور عوامی تقسیم کی وزارت
سنٹرل کنزیومر پروٹیکشن اتھارٹی جو صارفین کے حقوق کے فروغ ، تحفظ اور نفاذ کے لئے قائم کی گئی ہے۔ ہندوستانی انسٹی ٹیوٹ آف پبلک ایڈمنسٹریشن کے احاطے سے کام کرے گا
نئی دہلی،30 جولائی 2020/ کنزیومر پروٹیکشن ایکٹ ، 2019, 20 جولائی ، 2020 سے قائم کیا گیا ہے, جیسا کہ ایکٹ کے سیکشن 10 میں فراہم کیا گیا ہے ، سنٹرل کنزیومر پروٹیکشن اتھارٹی  24 جولائی ، 2020نافذ العمل ہوچکا ہے۔
سی سی پی اے کو چلانے کے لئے ، صارفین کے امور کی شعبہ میں ایڈیشنل سیکرٹری ،محترمہ ندھی کھیرے کو چیف کمشنر ، محکمہ میں جوائنٹ سکریٹری جناب انوپم مشرا ، کمشنر ، ڈائریکٹر جنرل ، بی آئی ایس جناب پرمود کے تیواری کو ڈائریکٹر جنرل  اور ڈائریکٹر جنرل ، نیشنل ٹیسٹ ہاؤس ، جناب ونیت ماتھور کو ایڈیشنل ڈائریکٹر , مرکزی کنزیومر پروٹیکشن اتھارٹی میں جنرل  کا چارج سونپا گیا ہے۔ 29 جولائی ، 2020 کو ایکٹ کے تحت اختیارات کو بروئے کار لانے اور اس کے فرائض سرانجام دیئے جاسکیں۔
اسی دوران ، سی سی پی , اے آئی آئی پی اے کے احاطے میں کام کرنا شروع کرے گا۔ امدادی عملے کا بندوبست ہندوستانی انسٹی ٹیوٹ آف پبلک ایڈمنسٹریشن  کے صارفین کے مطالعہ کے مرکز اور نیشنل کنزیومر ہیلپ لائن سے کیا جارہا ہے ، جسے محکمہ کی جانب سے 2007 سے مالی مدد حاصل ہے۔
سنٹرل کنزیومر پروٹیکشن اتھارٹی  کا مقصد ایک طبقے کے طور پر صارفین کے حقوق کے فروغ ، تحفظ اور ان کا نفاذ ہے۔ اسے صارفین کے حقوق کی خلاف ورزی اور شکایات / قانونی چارہ جوئی کے انسٹی ٹیوٹ ، غیر محفوظ سامان اور خدمات کی واپسی کا حکم ، غیر منصفانہ تجارت کے طریقوں کو ختم کرنے اور گمراہ کن اشتہارات دینے کا حکم ، گمراہ کن اشتہاروں کے مینوفیکچررز / تائید کنندہ / ناشروں پر جرمانے عائد کرنے کا اختیار دیا جائے گا۔
ایکٹ کی شقوں کو عملی شکل دینے کے لئے ، مندرجہ ذیل قواعد کے بارے میں بھی مطلع کیا گیا ہے اور 20 جولائی ، 2020 سے نافذ کیا گیا ہے۔
- صارف تحفظ  قواعد ، 2020
- کنزیومر پروٹیکشن  رولز ، 2020۔
- صارفین کے تحفظ  کے قواعد ، 2020۔
- صارف تحفظ  کے قواعد ، 2020۔
- کنزیومر پروٹیکشن  ماڈل قواعد ، 2020۔
- صارف تحفظ  قواعد ، 2020۔
- صارف تحفظ  قواعد ، 2020. [23 جولائی ، 2020 سے نافذ]۔
م ن۔ ش ت ۔ ج
Uno-4248
(Visitor Counter : 144
سائنس اور ٹیکنالوجی کی وزارت
آئی اے ایس ایس ٹی سائنسدانوں نے زخموں کے لیے ہربل دوائی والی ایک اسمارٹ بینڈیج تیار کی ہے
نئی دہلی،30 مئی، 2020، انسٹی ٹیوٹ آف ایڈوانس اسٹڈی ان سائنس اینڈ ٹیکنالوجی  کے سائنسدانوں نے جو کہ بھارت سرکار کے سائنس اور ٹیکنالوجی کے محکمے کا ایک خود مختار ادارہ ہے ایک ایسی اسمارٹ بینڈیج تیار کی ہے جو زخم تک دوائی کی ڈوز پہنچا کر اسے ٹھیک کرسکتی ہے۔ یہ اسمارٹ بیڈیج زخم کی شدت کو دیکھتے ہوئے اس کے مطابق دوائی کی ڈوز جاری کرتی ہے۔ اس بیڈیج کو نینو ٹیکنالوجی پر مبنی سوتی پیچ سے بنایا گیا ہے جس میں کپاس اور جوٹ جیسی دیرپا اور سستی اشیا کا استعمال کیا گیا ہے۔
آئی اے ایس ایس ٹی کے ایسوسی ایٹ پروفیسر ڈاکٹر دیویش چودھری کے ذریعے ریسرچ میں جوٹ کے کاربن ڈاٹس کے ساتھ ایک نینو کمپوزٹ ہائیڈوجل کمپیکٹ کپاس پیچ بنایا گیا ہے۔ کاربن ڈاٹس بینڈیج میں لگائی گئی دوا کو رلیف کرنے کے لیے بنائے گئے ہیں۔ جوٹ کا استعمال پہلی مرتبہ فلوروسینٹ کاربن ڈاٹس کو باہم مربوط کرنے کے لیے کیا گیا ہے۔ اور پانی کا استعمال پھیلاؤ دینے والے ذریعے کے طور پر کیا گیا ہے۔ بینڈیج میں استعمال شدہ ہربل دوا میں خاص طور پر نیم کی پتیوں کے عرق  کے طور پر خاص طور پر کیا گیا ہے۔
ڈاکٹر دویش چودھری کے گروپ نے اس سے پہلے ایک کمپیکٹ کاٹن پیچ تیار کیا تھا جس کے نتائج زخم کو بھرنے میں بہترین ثابت ہوئے تھے۔ لیکن کیونکہ اس میں زخم تک دوا کی مقدار کو کنٹرول کرنے کا کوئی طریقہ نہیں اپنایا گیا تھا اس لیے یہ پوری طرح مفید ثابت نہیں ہوئی۔ موجودہ بینڈیج میں انھوں نے روئی کے پیچ کے ذریعے دوا رلیف کرنے پر کنٹرول کا انتظام کرلیا ہے اس لیے یہ زخم کی ڈریسنگ کی ایک اسمارٹ بینڈیج بن گئی ہے۔
مزید تفصیلات کے لیے ڈاکٹر دویش چودھری سے ان کی ای میل آئی ڈی پر رابطہ قائم کیا جاسکتا ہے
کامرس اور صنعت کی وزارتہ
لاجسٹکس ڈویژن نے لاجسٹکس سروسز سے جڑے مسائل کے لیے صنعت کی خاطر ایک متحرک یوزر انٹریکشن ڈیش بورڈ کا مظاہرہ کیا
لاجسٹکس سے متعلق مسائل کو اب لاجسٹکس ڈویژن، صنعت اور اندرونی تجارت کے فروغ کے محکمہ  کی نئی پہل کے تحت ڈیجیٹل کیا جائے گا
لاجسٹکس ڈویژن، ڈی پی آئی آئی ٹی کی نئی ڈیجیٹل پہل صنعتی تنظیموں کو ایک بار کلک کرکے سروس سے متعلق مسائل کو نمایاں کرنے میں مدد کرےگی
درج کریں، پتہ لگائیں، اور حل کریں: صنعتی تنظیمیں نئے ڈیش بورڈ کے تحت لاجسٹکس ڈویژن، ڈی پی آئی آئی ٹی کے سامنے مسائل/تجاویز درج کرا سکتی ہیں
صنعتی تنظیموں اور تجارتی اداروں کو اب سرکار کے سامنے لاجسٹکس سے متعلق مسائل کو نمایاں کرنے اور تجاویز دینے کے لیے کاغذی خط و کتابت کا بوجھ نہیں اٹھانا پڑے گا۔ لاجسٹکس ڈویژن، صنعت اور اندرونی تجارت کے فروغ کے محکمہ  کی نئی ڈیجیٹل پہل – جو کہ یوزر اٹریکٹو ڈیش بورڈ کی تخلیق ہے – اب صارف تنظیموں کو لاگ اِن کرنے اور سرکار کے سامنے مسائل درج کرانے یا تجاویز فراہم کرنے کی اجازت دے گی، تاکہ ان مسائل کو شفاف طریقے سے ٹریک اور حل کیا جا سکے۔ اسے صنعت کے لیے ایک نئی پہل کے طور پر دیکھا جا رہا ہے جو ڈویژن کو صرف ایک ہی وزارت/محکمہ نہیں، بلکہ متعدد وزارتوں/محکموں سے متعلق مسائل کو حل کرنے کی اجازت دے گی۔
سسٹم کے یوزر ڈیمونسٹریشن کا انعقاد حال ہی میں کیا گیا تھا، جس میں ہندوستان کی لاجسٹکس سروسز سے جڑی تمام بڑی صنعتی تنظیموں نے شرکت کی تھی۔ اس ڈیمونسٹریشن  میں سسٹم کے پروٹو ٹائپ اور اس کے فوائد پر بات چیت کی گئی۔ اس کے بعد ڈیش بورڈ کے بارے میں تفصیلی مظاہرہ کیا گیا، جو صنعت اور ایجنسیوں کو دو طرفہ بات چیت کے لیے قریب لائے گا، جس سے جوابدہ حکمرانی میں مدد ملے گی۔ توقع کی جا رہی ہے کہ اس پہل سے طریقہ کار کے مسائل کی نشاندہی میں مدد ملے گی جو لاجسٹکس میں کم کارکردگی اور لاجسٹکس کے زیادہ اخراجات کا باعث بنتے ہیں۔
حکومت کے خیال سے روشناس کراتے ہوئے، مظاہرہ کے لیے موجود تمام صنعتی تنظیموں کے سینئر عہدیداروں نے اس پہل کا خیر مقدم کیا اور کہا کہ اس کی اشد ضرورت تھی جو تجارت اور ایجنسیوں کے درمیان مواصلاتی فرق کو کافی حد تک کم کرے گی۔ یوزر انٹریکشن ڈیش بورڈ لاجسٹک ڈویژن، ڈی پی آئی آئی ٹی کی طرف سے ملک میں لاجسٹک کی کارکردگی کے ٹیکنالوجی، خدمات اور انسانی وسائل سے متعلق مسائل کو حل کرنے کے لیے تیار کیے جانے والے کئی اقدامات کا حصہ ہے۔
توقع ہے کہ ڈیش بورڈ جلد ہی اس شعبے میں تمام مجاز انجمنوں کے لیے شروع کیا جائے گا۔ لاجسٹک ڈویژن کے سینئر عہدیداروں نے یہ بھی اشارہ کیا ہے کہ لاجسٹکس میں خدمات سے متعلق مسائل کی بین وزارتی رابطہ کاری کو ہموار کرنے کے لیےپی ایم گتی شکتی کے تحت نیٹ ورک پلاننگ گروپ  جیسا ادارہ جاتی طریقہ کار بھی زیر غور ہے۔ امید کی جاتی ہے کہ اس طرح کی کوششوں سے ہندوستان کی لاجسٹک کارکردگی میں نمایاں اضافہ ہوگا۔